CELEX: 62014CN0591
Language: fi
Date: 2014-12-19 00:00:00
Title: Asia C-591/14: Kanne 19.12.2014 – Euroopan komissio v. Belgian kuningaskunta

2.3.2015   
            
            
               FI
            
            
               Euroopan unionin virallinen lehti
            
            
               C 73/16
            
         
      Kanne 19.12.2014 – Euroopan komissio v. Belgian kuningaskunta
      (Asia C-591/14)
      (2015/C 073/22)
      Oikeudenkäyntikieli: ranska
      
         Asianosaiset
      
      
         Kantaja: Euroopan komissio (asiamiehet: J.-F. Brakeland ja B. Stromsky)
      
         Vastaaja: Belgian kuningaskunta
      
         Vaatimukset
      
      
                  —
               
               
                  On todettava, että Belgian kuningaskunta ei ole noudattanut SEUT 288 artiklan neljännen kohdan eikä valtiontuesta, jonka Belgia on myöntänyt nautaeläinten tarttuvien spongiformisten enkefalopatioiden (TSE) seulontojen rahoittamiseksi, 27.7.2011 annetun komission päätöksen 2011/678/EU (1) 2, 3 ja 4 artiklan mukaisia velvoitteitaan, koska se ei ole toteuttanut säädetyssä määräajassa kaikkia toimenpiteitä, jotka ovat tarpeen kyseisen päätöksen 1 artiklan 3 ja 4 kohdassa sääntöjenvastaisiksi ja sisämarkkinoille soveltumattomiksi todettujen valtiontukien perimiseksi takaisin tuensaajilta, eikä ole ilmoittanut asetetussa määräajassa komissiolle kyseisen päätöksen noudattamiseksi toteutetuista toimenpiteistä.
               
            
                  —
               
               
                  Belgian kuningaskunta on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Valtiontuesta, jonka Belgian kuningaskunta on myöntänyt nautaeläinten tarttuvien spongiformisten enkefalopatioiden (TSE) seulontojen rahoittamiseksi, antamassaan päätöksessä 2011/678 komissio on todennut Belgian myöntämät valtiontuet sääntöjenvastaisiksi ja sisämarkkinoille soveltumattomiksi.
      Päätöksessä sääntöjenvastaisiksi todettujen valtiontukien takaisinperinnälle asetettu määräaika päättyi 28.11.2011 mutta kaikkia tukia ei ollut peritty takaisin.
      Tämän kanteen nostamisen ajankohtana vastaaja ei ollut vielä toteuttanut tarvittavia toimenpiteitä periäkseen myönnetyt tuet takaisin niitä saaneilta yrityksiltä eikä ilmoittanut komissiolle kaikkia pyydettyjä tietoja.
      
         (1)  EUVL L 274, s. 36.